禽言如曰哥哥
作者：姜夔
朝代：宋

paragraphs: 君不見苕溪西南石鼓山，鳥如鸜鵒啼其間。
土人相傳是阿弟，千呼萬喚云復還。
身爲獨雁失儔侶，所愧鶺鴒圖急難。
繞林哀哀訴明月，夜闌月落聲漸咽。
天地闊遠兄不聞，蒼崖下淚山竹裂。
豈無鴉舅與鵓姑，人各有心非友于，陟岡四顧空欷歔。
君不見江南望夫誰家子，登山化石不得語。